 Hayo yameelezwa na Naibu Waziri wa Wizara ya Habari, Utalii, Utamaduni na Michezo, Choum Khamis Juma katika kikao cha baraza la wawakilishi mjini Zanzibar.Amesema, vipimo hivyo vitakuwa vikifanyika kwenye maandalizi ya kambi za mazoezi kwa ajili ya mashindano mbalimbali yakiwemo ya kimataifa.Aidha amesem, jitihada hizo zinafanyika kwa makusudi ikiwa na lengo la kuhakikisha kwamba Zanzibar inatoa wanamichezo bora pamoja na mambo mengine.“Kwanza kabisa wizara yangu imepokea pongezi kwa niaba ya serikali kwa juhudi zake za kuendeleza michezo ya aina zote, vile vile kupitia nia ya kujipanga vyema katika mashindano ya kimataifa kila aina kama ilivyooneshwa kwenye mashindano ya Cecafa (Michuano ya Baraza la soka kwa nchi za Afrika Mashariki na Kati) na kulitambulisha jina la Zanzibar kwamba ni moja kati ya nchi zilizotoa wachezaji bora na wenye uwezo,’’alisema.